

**FAQ**

**Жиі қойылатын сұрақтар**

**Эдвайзер деген кім?**

Эдвайзер – оқу кезінде академиялық мәселелер бойынша кеңесші қызметін атқаратын оқытушы. Эдвайзер студентке жеке оқу жоспарын құрастыруда (тіркелу кезінде) пәндерді таңдауға көмектеседі, кредиттік оқыту технологиясы ережелерін түсіндіреді және т. б. Эдвайзерді институт дирекциясы тағайындайды.

**Оқу порталына қалай тіркелу керек?**

Логин және электрондық пошта мекенжайыңызға жіберілетін құпия сөз ретінде жаңа корпоративтік мекенжайыңызды пайдаланып [SSO](https://sso.satbayev.university/) оқу тақтасына кіріңіз. Бұл ретте [Polytechonline](http://polytechonline.kz/) қашықтықтан білім беру жүйесі мен [Microsoft 365](https://login.microsoftonline.com/) бұлттық қызметтерінің функционалдығы сізге қолжетімді болады. Суретті жүктеп салуды және ұялы телефоныңызға Microsoft Teams қолданбасын жүктеп алуды ұмытпаңыз.

**Сабақ кестесін қалай білуге болады?**

Жеке поштаңызға жіберілген логин мен пароль арқылы [SSO](https://sso.satbayev.university/) оқу тақтасына кіру қажет. Жеке парақшаңызда «Сабақ кестесі» бөлімінен өз сабақ кестеңізді тауып аласыз. Сабақ кестесі сіздің жеке өзіңізге ғана арналады. Өйткені бір топта әртүрлі білім беру бағдарламасының студенттері болуы мүмкін, ал әртүрлі пәндерде – топтар да әртүрлі.

**Студент оқу орнынан анықтаманы қалай алады?**

Университет студентке ЖОО-да оқитынын растайтын анықтама береді. Аталмыш анықтама студенттің оқуға бекітілгені туралы бұйрығы шыққаннан кейін ғана беріледі.

 Әскери тіркеу жөніндегі анықтама (*әскер қатарынан шегеру үшін*) – 341-каб., НОҒ.

 Жәрдемақы алу үшін анықтама (*мүгедектігі жөнінде, көп балалы отбасы және т.б. жөнінде*) – 219-каб., ТМК.

 Жатақханаға немесе банкке қажетті анықтама (*банк картасы үшін*),

мектепке, практикаға және т.б. – Тіркеу кеңсесінің №1 терезесі.

**Шәкіртақы алу үшін банк картасын қалай ашуға болады? Шәкіртақыны** **қашан аламын?**

Мемлекеттік грант иегерлері шәкіртақы алу үшін сағат 10:00-ден 13:00-ге дейін Мұнай ғимаратының 1-қабатында орналасқан Халық банкінің өкілдеріне

хабарласып, шәкіртақы алу үшін банк картасын ашуы қажет. Картаны ашу үшін

өзіңізбен бірге жеке куәліктің көшірмесі болуы керек. Егер сіз 18 жасқа толмаған

болсаңыз, сізбен бірге ата-ана болуы керек.

Есіңізде болсын! Егер сессия нәтижесі бойынша сіз тіпті бір ғана «С» деген қорытынды бағамен алсаңыз, онда шәкіртақыны жоғалтасыз. Келесі сессияны сәтті тапсырған жағдайда келесі оқу семестрінде шәкіртақыны қайтара аласыз.

**Университетке кіруге рұқсат қағазын қалай алуға болады**

Сәтбаев университетінде FaceID жүйесі іске қосылған. Оған рұқсат алудың еш қиындығы жоқ, өйткені студент университетке қабылданған кезде осы жүйеге жүктелген құжаттар негізінде автоматты түрде рұқсат алады.

**Студенттің сабаққа қатысуы мен үлгерімі жөнінде ата-аналар қалай біле алады?**

Студенттің ата-анасы баласының оқу үлгерімі мен сабаққа қатысуы туралы білім беру порталынан біле алады (студенттің логині мен паролі арқылы оның жеке парақшасы бетінен). Студенттің оқу үлгерімі туралы ата-аналарды хабардар ету эдвайзер міндетіне кірмейді, бірақ эдвайзер ата-аналардың сауалдарына жауап береді.

**Жетімдер, мүгедектер, көп балалы немесе жағдайы төмен отбасылардан шыққан студенттер үшін қандай да бір жәрдемақы бар ма?**

Иә, мұндай көмек қарастырылған, ол үшін тиісті құжаттар өткізу қажет. Осындай сұрақтар бойынша Студенттік мәселелер жөніндегі департаментке хабарласып, толық мәлімет алуға болады (Әлеуметтік жұмыс секторы, 219-каб., ТМК).

**Сабақтан қалған жағдайда не істеу керек?**

ОКТ ережелеріне сәйкес бір семестрде бір пән бойынша сабақты 20% ғана жіберуге болады, егер пән бес кредиттік болса, сабақтан 9 рет қалуға, ал егер үш кредиттік пән болса – 6 ретке дейін ғана сабақ жіберу мүмкіндігі бар (студенттің жеке жұмысын есептемегенде). Порталдағы журналды оқытушы факт бойынша толтырады. Жіберілген сабақтарды журналдан алып тастауға болмайды. Егер сіз ауырып қалсаңыз, онда анықтама қабылданбайды, себебі ауырып қалғаныңызға байланысты жіберген сабақтар рұқсат етілген 20%-ға кіреді. Жіберген сабақтарды алып тастау туралы өтініш те қабылданбайды. Ал егер де сабақты 20%-дан артық жіберіп алсаңыз, онда емтиханға жіберілмейсіз.

**Мемлекеттік грантты қанша жыл жұмыс істеп өтеуі керек?**

Мемлекеттік білім беру тапсырысы негізінде оқуға түскен оқуды аяқтағаннан кейін кемінде үш жыл жұмыс істеп, грантты өтейді.